ইয়র্কারে হেলিকপ্টার শট, ধোনি আছেন ধোনিতেই

ওয়েব ডেস্ক: মহেন্দ্র সিং ধোনির (MS Dhoni) বয়স ৪৩। সর্বোচ্চ পর্যায়ের ক্রিকেটের বিচারে এই বয়সি কাউকে ‘বৃদ্ধ’ বলাই যায়। কিন্তু ধোনি আছেন ধোনিতেই, তিনি অন্য ধাতুতে গড়া। এখনও ইয়র্কারে হেলিকপ্টার শট (Helicopter Shot) মারছেন। আসন্ন আইপিলে ভক্তেরা স্লোগান তুলতেই পারেন, “মাহি মার রহা হ্যায়।”

২২ মার্চ শুরু আইপিএল ২০২৫ (IPL 2025)। প্রত্যেক ফ্র্যাঞ্চাইজি এখন প্রস্তুতিতে নিমগ্ন। যেহেতু আন্তর্জাতিক ক্রিকেট খেলার দায় নেই, তাই ধোনি অনুশীলন শুরু করেছেন অনেক আগে থেকেই। মঙ্গলবার রাতে সোশ্যাল মিডিয়ায় চেন্নাই সুপার কিংসের প্র্যাক্টিসের একটি ভিডিও ভাইরাল হয়েছে। তাতেই ধোনিকে দেখা গেল হেলিকপ্টার শট হাঁকাতে।

আরও পড়ুন: ভারত টেস্টে ভালো না, দায়িত্ব নিতে হবে রোহিতকে: সৌরভ

pic.twitter.com/RgePmfw2aS

— Telugu Dhoni fans official ? (@dhonsim140024) March 18, 2025

বোলিং করছিলেন মাথিশা পাথিরানা (Mathisha Patheerana) যিনি উদ্ভট অ্যাকশন এবং ইয়র্কার দেওয়ার দক্ষতার জন্য ইতিমধ্যেই সুপরিচিত। ধোনিকে মিডল স্টাম্প বরাবর ইয়র্কারই দিয়েছিলেন তিনি কিন্তু সামান্য শর্ট হয়ে যায়। চকিতে হেলিকপ্টার শট চালান ধোনি, বল পাথিরানার মাথার উপর দিয়ে উড়ে যায়। বাউন্ডারি লাইনের সামান্য আগে ড্রপ খেয়ে চার হয়ে যায়।

সম্প্রতি প্রাক্তন ভারতীয় অধিনায়ক তথা কিংবদন্তি স্পিনার অনিল কুম্বলে (Anil Kumble) বলেছিলেন, চেন্নাইয়ের ‘থালা’ এবার মাঠে নাও নামতে পারেন। এক ক্রীড়া সম্প্রচারকারী সংস্থাকে কুম্বলে বলেন, “ঋতুরাজ গায়কোয়াড় অধিনায়কত্ব করবে, তাই ধোনি এই মরসুমে মাঠে নাও নামতে পারেন। তবে রিটেনশন নিয়মে ও দলে থাকবে এবং ইমপ্যাক্ট প্লেয়ার নিয়মে সব ম্যাচ না খেলেও প্রভাব ফেলতে পারবে।” কুম্বলের কথা কিন্তু মোটেই পছন্দ করছেন না ধোনির ভক্তেরা। তাঁরা আরও একবার কিংবদন্তিকে বিখ্যাত সাত নম্বর জার্সি পরে মাঠে দেখতে চান।